cyanic-selkie/wikianc huggingface dataset:
(7486) Հեմաբե
Միջին հեռավորությունը Արեգակից կազմում է 2,219753 ա. մ., առավելագույնը մոտենում է 1,8503 ա. մ. հեռավորության վրա և հեռանում 2,5893 ա. մ. ։ Արեգակի շուրջ մեկ ամբողջական պտույտ է կատարում 1207,97 երկրային օրվա ընթացքում, իր ուղեծրով շարժվելով միջինում 0,298021 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,6° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
OxygenOS
OxygenOS, օպերացիոն համակարգ մշակված Android-ի հիման վրա, նախատեսված է սմարթֆոնների և պլանշետների համար, որոնք ունեն բաց ներքին կոդ։ Մշակված է սմարթֆոնների արտադրությամբ զբաղվող, չինական OnePlus ընկերության կողմից, բացառապես իր իսկ արտադրած սարքերի համար։ Գոյություն ունի նաև օպերացիոն համակարգի տարբերակ, որը նախատեսված է չինական ներքին շուկայի համար և կրում է HydrogenOS անունը ։
Պատմություն
2014 թվականին OnePlus ընկերությունը հայտարարություն տարածեց, որ մշակում է օպերացիոն համակարգ առանց bloatware և նեղ կարգավորումների հնարավորությամբ։ Ինչպես նաև սկսվեց մրցույթ, որի ընթացքում պետք էր առաջարկել անվանում նոր օպերացիոն համակարգի համար ։ Արդյունքում ընտրվեց OxygenOS տարբերակը, իսկ տարբերակի հեղինակը՝ @midfire, հրավիրվեց ընկերության գլխավոր գրասենյակ, որը տեղակայված է Շենժենում ։
2017 թվականին տեղեկատվական անվտագության մասնագետ՝ Քրիսթափոր Մուռը հայտնեց, որ օպերացիոն համակարգը հավաքում է օգտատերերի տվյալներ և ուղարկում OnePlus-ի սերվերներ ։ Ինչին ի պատասխան, ընկերության հիմնադիր Կառլ Պեյը հայտնեց, որ տվյալները երրորդ անձի չեն փոխանցվել, և, որ այդ տվյալները օգտագործվել են միայն հետվաճառքային վիճակագրություն կազմելու համար ։
Ծանոթագրություններ
Կատեգորիա:Օպերացիոն համակարգեր Կատեգորիա:Օպերացիոն համակարգեր բջջային հեռախոսների համար
Պահպանում (ճարտարապետական)
Պահպանումը ճարտարապետական բառ է, որը հիմնականում վերաբերվում է շատ կարևոր կառույցները պահպանելուն, ինչպես բացատրվել է Բուրրա Հրովարտակով։ Պատմական վերապահպանությունը մասնագիտական այն աշխատանքն է, որը աշխատում է պահպանել հնության կարողությունը։ Վերապահպանության իմաստը արմատավորվում է մշակույթի և սոցիալական ընթացքը, որը ընթանում է՝ ինչպիսի ճշտությամբ պետք է արտահայտվի պատմական կառույցներում։
Տես նաև
Կատեգորիա:Ճարտարապետություն
Monument historique (Espagne)
Նովի Կալկաշ
Նովի Կալկաշ (Новый Калкаш, Яңы Ҡалҡаш), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 247 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիբաշևսկի շրջանի բնակավայրեր
Նիկոլայ Օստրովսկու գրական-հուշային թանգարան
Նիկոլայ Օստրովսկու պետական գրական-հուշային թանգարան (Госуда́рственный литерату́рно-мемориа́льный музе́й Н. А. Островского), կրթական-մշակութային հաստատություն Ռուսաստանի Կրասնոդարի երկրամասի Սոչի քաղաքում՝ Կորչագին 4 հասցեում։
Պատմություն
Նիկոլայ Օստրովսկու գրական-հուշային թանգարանը բացվել է 1937 թվականի մայիսի 1-ին։ Թանգարանը զբաղեցնում է 1018 քառակուսի մետր տարածք, ունի 550 մ2 ցուցահանդեսային տարածք, ավելի քան 37 հազար թանգարանային նմուշ, այդ թվում հազվագյուտ արժեքավոր գրքեր, կենցաղային իրեր, 19-րդ դարի վերջի 20-րդ դարասկզբի կիրառական արվեստի նմուշներ, փաստաթղթեր, սրբապատկերներ, խորհրդային դարաշրջանի դրամագիտական նմուշներ, գեղանկարներ, գրաֆիկական աշխատանքներ (ներկայացված են Ա. Յա. Կրավչենկոյի, Եվգենի Կիբրիկի, Սավվա Բրոդսկու ստեղծագործությունները) ։
Թանգարանն ունի ցուցադրության երեք օբյեկտ՝
Արտաքին հղումներ
Կատեգորիա:Սոչիի թանգարաններ Կատեգորիա:1937 հիմնադրումներ
Օրթաքենդ (Բայազետի գավառ)
Օրթաքենդ, գյուղակ Արևմտյան Հայաստանում, Էրզրումի վիլայեթի Բայազետի գավառակում : Գտնվում էր Բայազետ քաղաքից 10 կմ հարավ, Մակու տանող ճանապարհի աջ կողմում:
Պատմություն
Նախկինում գյուղը մտել է Մեծ Հայքի Այրարատ աշխարհի Կոգովիտ գավառի կազմի մեջ:
Ծանոթագրություններ
Կատեգորիա:Արևմտյան Հայաստանի գյուղեր
Նովոգրիգորովկա (գյուղ, Վոզնեսենսկի շրջան)
Նովոգրիգորովկա (Новогригорівка), գյուղ Ուկրաինայի Նիկոլաևի մարզի Վոզնեսենսկի շրջանում։
2001 թվականի տվյալներով Նովոգրիգորովկա գյուղում բնակվում էր 1 039 մարդ։ Բնակավայրը զբաղեցնում է 1846 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վոզնեսենսկի շրջանի բնակավայրեր Կատեգորիա:Ուկրաինայի գյուղեր
Պախոմովո (այլ կիրառումներ)
Պախոմովո, կարող է վերաբերել՝
Հայերը Ցխինվալում
Հայերը Ցխինվալում բնակվում են հին ժամանակներից։ 19-20-րդ դարերում Ցխինվալի բնակչության մեծամասնությունը կազմում էին հայերը և հրեաները։
Կրոն
Ցխինվալում գոյություն ունի հայկական Սուրբ Աստվածածին եկեղեցին, սակայն այժմ դա օգտագործվում է որպես ուղղափառ տաճար ։
Պանինո (այլ կիրառումներ)
Պանինո, կարող է վերաբերել՝
Հայերը Ցխինվալում
Ծանոթագրություններ
Կատեգորիա:Վիրահայեր ըստ քաղաքի Կատեգորիա:Ցխինվալ
Սուրբ Հարություն եկեղեցի (Փարաքար)
Սուրբ Հարություն եկեղեցի, Հայ Առաքելական Սուրբ Եկեղեցի, գտնվում է Հայաստանի Արմավիրի մարզում, Վաղարշապատի տարածաշրջանի Փարաքար գյուղում, կառուցվել է 9-րդ դարում։
Փարաքարի Սուրբ Հարություն եկեղեցի գտնվում է Երևան-Էջմիածին մայրուղու վրա, ըստ պահպանված տեղեկությունների այն 9-րդ դարի կառույց է, որը կառուցվել է այդ ժամանակվա համայնքային միջոցներով։ Եկեղեցին փլուզվել է երկրաշարժի արդյունքում, սակայն 20-րդ դարի 50-ական թվականներին եկեղեցին վերանորոգվում է ոմն «Համո պապիկ»ի կողմից ով երազ է տեսել իր հիվանդ երեխայի փրկության մասին։
Վերանորոգմանը նաև աջակցել համայնքը, իսկ եկեղեցու վերանորոգումը «Համո պապիկ»ից հետո շարունակել է Երևանի բնակիչ «Հունան հայրիկը»։ Եկեղեցու սրբապատկերների մեծ մասը Նվեր Համբարձումյանի ձեռքի գործերն են։
Եկեղեցու մուտքին կից կա զանգակատուն, որը կառուցվել է 1984 թվականին։
1992 թվականին Արարատյան թեմի առաջնորդ Գարեգին Ներսիսյանի օրհնությամբ եկեղեցին վերաբացվում է։
2004 թվականին եկեղեցին հիմնովին վերանորոգվել է, նաև վերանորոգվել են մատաղատունը և հովվատունը։ Վերանորոգումը նախաձեռնել է հոգևոր հովիվ Տեր Գեղամ ավագ քահանա Քեսաբլյանը, նյութական ծախսերը հոգացել է ամերիկահայ Ջորջ Լեյլեկյանը, պատվիրակն եղել է Լևոն Ոսկեան-Ծնունդյանը, որ նաև վերահսկում էր գործընթացը։
Արտաքին հղումներ
Կատեգորիա:Եկեղեցիներ Կատեգորիա:Վանքեր Կատեգորիա:Մշակութային ժառանգություն Կատեգորիա:Հայկական ճարտարապետություն Կատեգորիա:Հայ Առաքելական Եկեղեցի Կատեգորիա:Արմավիրի թեմ
Թոմ Հեթչ
Կենսագրություն
Հեթչը մեծացել է Նյու Յորք նահանգի Գրանդ Այլենդ քաղաքում։ Ավարտել է Օհայոյի Հյուսիսային Օլմստեդ քաղաքի ավագ դպրոցը։ Ծառայել է Միացյալ Նահանգների ծովային հետևակի կորպուսում, որի ընթացքում 13 ամսով գործուղվել է Վիետնամ։ Այնուհետև դարձել է Փենսիլվանիայի Էրի քաղաքի «Թայմս Նյուզ» թերթի թղթակից և աշխատել որպես ռադիոհաղորդավար 1960-ականների վերջին։ 1975 թվականին տեղափոխվում է Կոլորադո, որտեղ գրում է գրքեր, թղթակցում այնպիսի ազգային հրատարակչությունների, ինչպիսիք են «American Heritage», «America's Civil War», «True West» և «Western Horseman»։ Նաև դասավանդում է դպրոցում։ Աշխատել է որպես խորհրդատու և էկրանին հայտնվել որպես «The History Channel»-ի և «PBS» վավերագրական ֆիլմերի փորձագիտական մեկնաբան, այդ թվում` «PBS»-ի «The American Experience»-ի «Butch Cassidy and the Sundance Kid»-ում։ Հեթչին պարբերաբար հրավիրել են ելույթ ունենալ քոլեջներում, սեմինարներում և քաղաքացիական ու պատմական կազմակերպություններում։ Ապրում է Կոլորադոյի իր անասնաֆերմայում՝ արտիստ կնոջ, դստեր և հովվաշան հետ ։
Ստեղծագործություններ
2005 թվականին Հեթչի «Սև թեյնիկ։ Չեյն շեֆը, որ ձգտում էր խաղաղության, բայց պատերազմ գտավ» (Black Kettle: The Cheyenne Chief Who Sought Peace But Found War) գիրքն «Ամերիկայի արևմտյան գրողներ» կազմակերպության կողմից արժանացել է Սպեր մրցանակի՝ որպես տարվա լավագույն կենսագրություն։
Նրա «Փառավոր պատերազմ՝ Ջորջ Արմսթրոնգ Քասթերի քաղաքացիական պատերազմի արկածները» (Glorious War: the Civil War Adventures of George Armstrong Custer) գիրքը լույս է տեսել 2013 թվականի դեկտեմբերին «St. Martin's Press»-ի հրատարակմամբ։
Նրա ներկայիս գիրքը՝ «Ջորջ Արմսթրոնգ Քասթերի վերջին օրերը․ փոքրիկ Բիգհորն ճակատամարտի իրական պատմությունը» (The Last Days of George Armstrong Custer; the True Story of the Battle of the Little Bighorn) լույս է տեսել 2015 թվականի փետրվարի 3-ին՝ «St. Martin's Press»-ի հրատարակմամբ։
Սուրբ Գրիգոր Լուսավորիչ եկեղեցի (Թեհրան)
Սուրբ Գրիգոր Լուսավորիչ, հայ առաքելական եկեղեցի Իրանի մայրաքաղաք Թեհրանում։ Պատկանում է Մեծի Տանն Կիլիկիո կաթողիկոսության Թեհրանի թեմին։ Գտնվում է Մաջիդիե քաղաքամասի Շահիդ Հոմայի (2-րդ 16 մետրանոց) պողոտայի Ջամշիդ Ռոյան փողոցում ։
Պատմություն
1974 թվականին Մաջիդիե թաղամասի հայ բնակչությունը դրամ է հանգանակել՝ այդ թաղամասում եկեղեցի կառուցելու նպատակով հողատարածք ձեռք բերելու կապակցությամբ։ Եկեղեցու կառուցման նպատակով ներկայացւած 18 նախագծերից ընտրվեց երիտասարդ ճարտարապետ Ժիրայր Սիմոնյանի նախագիծը, որն ի կատար ածվեց Գրիգոր Մելիքյանի հովանավորությամբ՝ իսլամական հեղափոխությունից հետո ։ 1983 թվականի հունվարի 14-ին եկեղեցին օծվեց Արտակ արքեպիսկոպոս Մանուկյանի ձեռամբ ։
Ճարտարապետություն
Սուրբ Գրիգոր Լուսաւորիչ եկեղեցու հատակագիծը և գմբեթի մասշտաբները նման են Էջմիածնի սուրբ Հռիփսիմե տաճարին։ Շինությունը երեսպատված է ցեմենտով, հենասյուները երկաթ-բետոնից ու աղյուսից են։ Սանդուխքը քարից է։ Մուտքի հատվածում վեր է խոյանում բարձր խաչ, որից ցած գտնվում են եկեղեցու զանգերը։ Կառույցի ներսում լույսը թափանցում է ոչ միայն հորիզոնի ուղղությամբ պատերի, այլև անկյունագծերի ներսում դրված լուսամուտներից։ Գմբեթը լուսավոր է և ունի 12 պատուհան։ Ներսում կան աստվածաշնչյան թեմայով նկարներ։ Բակում կա հայոց ցեղասանության հիշատակը հավերժացնող հուշարձան-կոթող ։
Եկեղեցու կառուցվել է շատ ամուր. այն կարող է կայուն մնալ մինչև անգամ 10 բալանոց երկրաշարժի դեպքում։
Ծանոթագրություններ
գ գ գ
Ենթալպյան մարգագետին
Ենթալպյան մարգագետին, կենսաբանական բնության հուշարձան Հայաստանում։ Բնության հուշարձանը գտնվում է Հայաստանի Հանրապետության Գեղարքունիքի մարզում, Դրախտիկ գյուղի մոտ։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Բնության հուշարձաններ Գեղարքունիքի մարզում
Պանովո (այլ կիրառումներ)
Պանովո, կարող է վերաբերել՝
Ժապարատուբա
Ժապարատուբա (Japaratuba), համայնք Բրազիլիայում՝ Սերժիպի նահանգի կազմում։ Գտնվում է Սերժիպի նահանգի արևելյան մարզում։ Մտնում է Ժապարատուբայի կազմի մեջ։ Բնակչությունը կազմում է 15 703 մարդ՝ 2006 թվականի տվյալներով։ Գրավում է 374 կմ2 տարածք։ Բնակչության խտությունը՝ 41,99 մարդ/կմ2։
Վիճակագրություն
Կատեգորիա:Բրազիլիայի բնակավայրեր Կատեգորիա:Սերժիպի նահանգի բնակավայրեր
Արբունք (նկար, Մունկ)
«Արբունք » (Pubertet, Puberty, ռուսախոս հասարակությանը հայտնի է նաև հետևյալ անվանումներով՝ «Սեռական հասունացում», «Հասունություն », «Անցողական տարիք» և «Պատանյակը»), նորվեգացի նկարիչ-էքսպրեսիոնիստ Էդվարդ Մունկի նկարը։ Այն նկարվել է հընթացս 1894-1895 թվականներին։ Առավել վաղ՝ 1886 թվականին ստեղծած նկարի տարբերակը հրդեհի ժամանակ այրվել ու ոչնչացվել է ։ Նկարն այժմ պահպանվում և ցուցադրվում է Օսլոյի արվեստի, ճարտարապետության և դիզայնի ազգային թանգարանում։
Պատմություն
«Արբունք» ստեղծագործությունը Էդվարդ Մունկը վրձնել է 1895 թվականին։ Ուլրիխ Բիշոֆն արտահայտվել է նկարի մասին և փաստել, որ այն պատկանում է Մունկի «Կյանքի ֆրիզ» շրջանի ստեղծագործությունների թվին։ Այստեղ սեքսուալության և վախի թեմաները առաջնային պլանի վրա է դրել Մունկը։ Էդվարդ Մունկը «Կյանքի ֆրիզ» նկարաշարը սկսել է ստեղծել դեռևս 1890-ական թվականներին։ Սակայն «Արբունք» ստեղծագործությունը այդ ցուցակի մեջ տեղ չի գտել։ Առաջին անգամ «Արբունք»-ը ցուցադրվել է հասարակության համար անհատական ցուցահանդեսի ժամանակ 1895 թվականին։ Մունկի կենսագիր Ատլե Նեսին հաղորդում է, որ այդ անհատական ցուցահանդեսի ժամանակ նկարի շուրջ մեծ սկանդալ է հասունացել։ Հասարակությունը հատկապես նշավակել է Մունկին նրա համար, որ աղջնակի ոտքերին կարմիր ստվերներ են երևացել, որոնք ընդունվել են որպես դաշտանի արյուն։ Այլայլված Մունկը, չսպասելով այդպիսի վատ ընդունելության, խուսափելու համար շարունակական դատափետումներից, ի վերջո վերամշակում է «Արբունք» ստեղծագործությունը ։
Նկարագիր
«Արբունք» ստեղծագործության մեջ նկարված է նիհարավուն, ամբողջովին հոլանի տասնչորսամյա մի աղջիկ։ Աղջիկը նստած է թափթփված մահճակալին՝ ձեռքերը խաչաձև դրված ծնկներին։ Սենյակը ողողված է լույսով և դրա հետևանքով աղջկա կողքին պատկերված է անհամաչափ մեծ ու մուգ գույնի ստվեր։ Արվեստի քննադատները այդ ստվերը մեկնել են որպես վտանգի զգացողություն, ինչպես նաև այն նմանեցրել են տղամարդու սեռական օրգանի՝ առնանդամի։ Այդ ներքին լարվածությունը մեծացնում է աղջկա նստած դիրքը, որը ձեռքերով փակել է որովայնի ներքևի հատվածը, ասես ուզում է պաշտպանվել սեփական սեքսուալ գրգռվածությունից։ Բացի այդ նաև կարևոր տեղ են զբաղեցնում աղջկա լայն բացված տագնապալից աչքերը, որոնք ակնապիշ ու զգուշորեն հետևում են նկարը դիտողին ։ Ուլրիխ Բիշոֆը նշում է. «Երբ Մունկը սկսեց աշխատել այս կտավի վրա, այդ ժամանակ գեղարվեստի աշխարհում նոր տենդենց էր նկատվում ու բոլոր նկարիչները որպես բնորդներ վերցնում էին պատանիների» ։ Առնե Էգգումը նմանություն է գտել Մունկի «Արբունք» ստեղծագործության և Ֆելիսեն Ռոպսի «Դոն Ժուանի ամենահիանալի սերը» (La plus belle amour de Don Juan) կտավների միջև ։
Արտաքին հղումներ
Կատեգորիա:1895 նկարներ Կատեգորիա:Նորվեգիայի արվեստ Կատեգորիա:Էդվարդ Մունկի նկարներ Կատեգորիա:Օսլոյի արվեստի, ճարտարապետության և դիզայնի ազգային թանգարանի նկարներ Կատեգորիա:Մերկ կանանց պատկերով նկարներ
Խվիթի (Կասպի շրջան)
Խվիթի (ხვითი), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 880 մետր բարձրության վրա։ Շրջկենտրոն Կասպից հեռու է 15 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 218 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Ռաբիա նշան
Ռաբաա կամ Ռաբիա նշան (شارة رابعة, արտասանությունը՝, նաև՝ R4BIA և Rab3a), ժեստ կամ նշան, որն առաջին անգամ հայտնվել է 2013 թվականի օգոստոսի վերջին։ Ենթադրվում է, որ այն ծագել է Թուրքիայում և օգտագործվել է սոցիալական մեդիայում և Եգիպտոսում բողոքի երթերի ժամանակ։ Այն օգտագործվել է Եգիպտոսում Մուսուլման եղբայրների և նրանց կողմնակիցների կողմից Մոհամմեդ Մորսիի տապալման ժամանակ, որը տեղի է ունեցել վերջինիս հեռացումը պահանջող հակակառավարական ցույցերից հետո ։ 2014 թվականի հուլիսի 9-ին Մուսուլման եղբայրների հետ կապված մի կազմակերպություն օգոստոսի 14-ը՝ այն օրը, երբ նստացույցերը սկսել են տարածվել, հայտարարել է «Ռաբիայի համաշխարհային օր»՝ փորձելով աջակիցներ հավաքել տարբեր երկրներում ։
Նշանն անվանվել է Նասր քաղաքի՝ Կահիրեի մուհաֆազա, Ռաբաա ալ-Ադավիյա հրապարակի պատվին, որտեղ գտնվում է Ռաբաա ալ-Ադավիյա մզկիթը, որտեղ էլ Մուսուլման եղբայրներն իրականացրել են նստացույց՝ տոնելով Մորսիի երդմնակալության միամյակը։ Նստացույցը տևել է շուրջ 40 օր մինչև անվտանգության ուժերն այն ցրել են՝ հանգեցնելով բախումների, որի արդյունքում զոհվել է 638 հոգի, որից 43-ը՝ ոստիկաններ։ Ըստ կողմնակիցների, այս ժեստը օգտագործվում է՝ համերաշխություն արտահայտելու նստացույցը ցրելու ժամանակ «եգիպտական բանակի կողմից վիրավորված, սպանված և այրված հազարավորներին»։ Ժեստի ծագումնաբանությունն անհայտ է ։
Մուսուլման եղբայրների և Մորսիի կառավարության քննադատները պնդում են, որ ժեստն անուղղակի աջակցություն է ակնարկում ահաբեկչության նկատմամբ այն պատճառով, որ ժեստը հիմնականում օգտագործվում է Մուսուլման եղբայրների կողմնակիցների կողմից, որը Եգիպտոսի կողմից ճանաչված է որպես ահաբեկչական կազմակերպություն։ Մյուս կողմից Մուսուլման եղբայրների աջակիցները՝ թե՛ Եգիպտոսում, թե՛ Եգիպտոսից դուրս, հավատում են, որ ժեստը ներկայացնում է ազատություն և համառություն։ Նրանք նաև հերքում են որևէ առնչություն ահաբեկչության հետ ։
Մուսուլման եղբայրներին աջակցող եգիպտացի և ոչ եգիպտացի քաղաքական գործիչները կանոնավոր կերպով օգտագործում են Ռաբիա նշանը, որը նույնական է չորս թիվը մատներով ցույց տալու նշանին։ Այս քաղաքական գործիչներից է Թուրքիայի նախագահ Ռեջեփ Թայիփ Էրդողանը, ըստ որի այս ժեստը նշանակում է «Մեկ ժողովուրդ, մեկ դրոշ, մեկ հայրենիք, մեկ ազգ» ։
Ցույցեր Մորսիի դեմ
Հուլիսի 1-ին Մորսիին ներկայացվել է 48-ժամյա վերջնաժամկետ՝ պահանջելով, որ նա արձագանքի ցուցարարների պահանջներին։ Մորսին հրաժարվել է ։ Հուլիսի 3-ին, երբ վերջնաժամկետն ավարտվել է, Մորսին հեռացվել է պաշտոնից  ։ Ի սկզբանե նրա երդմնակալության միամյակին նվիրված նստացույցերը դարձել են հակակառավարական և հակառազմական, քանի որ Մուսուլման եղբայրների և Մորսիի կողմնակիցները երկու նստացույց են իրականացրել՝ ընդդիմանալով ցույցերին և Մորսիի հետագա տապալմանը։ Նստացույցերին մասնակցում էին մարդիկ, որոնք աջակցում էին Մուսուլման եղբայրներին և պահանջում էին Մորսիի վերականգնումը ։
Նստացույցերի ցրում
Օգոստոսի 14-ին Եգիպտոսի ազգային ոստիկանությունը ցրել է ինչպես Ռաբաայի, այնպես էլ Նահդայի ավելի փոքր ցույցը։ Ի սկզբանե Ներքին գործերի նախարարությունը մտադիր էր խաղաղ ճանապարհով ցրել ցուցարարներին՝ առանց ուժ կիրառելու կամ քիչ ուժի կիրառմամբ ։ Սակայն ցուցարարներին ցրելու գործողությունը կատաղի բախումների պատճառ է դարձել՝ հանգեցնելով երկու կողմերից մահվան դեպքերի։
Ալ-Մասրի ալ-Յոմը պնդում է, որ Ռաբաայի ցուցարարներն ունեցել են վտանգավոր զենքեր ։
Մյուս կողմից, Human Rights Watch-ը պնդում է, որ նկատվել է միայն հրազեն, սակայն շատ հազվադեպ, և որ ցուցարարները եղել են «չափազանց խաղաղ, որպեսզի ենթարկվեին անհամաչափ և կանխամտածված մահացու հարձակման» ։
Եգիպտոսի առողջապահության նախարարության համաձայն, զոհերի պաշտոնական թիվը եղել է 638, որից 595-ը եղել են ցուցարարներ, իսկ 43-ը՝ ոստիկաններ, ինչպես նաև 3994 վիրավոր ։
2014 թվականի զեկույցում Human Rights Watch-ը նշել է, որ նստացույցերի ցրման ընթացքում սպանվել է նվազագույնը 1150 ցուցարար, որը հավանաբար հավասարազոր է « մարդկության դեմ ուղղված հանցագործությունների » :
Նշանակություն
Նշանն օգտագործվում է կառավարության դեմ բողոքի ակցիաների շրջանակներում։
Գրաֆիկական նշանի վրա օգտագործված գույները՝ դեղին և սև, համապատասխանաբար հիշեցնում են Երուսաղեմի Ժայռի գմբեթը և Քաաբայի քիսվան (կտորը, որը ծածկում է Քաաբան) ։
Անուն
Անունը ծագել է Նասր քաղաքի Ռաբաա ալ-Ադավիյա հրապարակի անունից, որտեղ Մուսուլման եղբայրները և նրանց աջակիցները նստացույց են իրականացրել։ Հրապարակն անվանվել է մուսուլման սուրբ Ռաբիա ալ-Ադավիյյայի անունով։ Ռաբիա անունը արաբերենում ունի երկու իմաստ՝ չորրորդ, այստեղից էլ ժեստը, և «թագուհի» ու «մեծություն» ։
Ժեստ
Ժեստը նույնական է 4 թիվը ցույց տալու նշանին։ Նշանը ցույց տալու համար պետք է բարձրացնել ձեռքի չորս մատները (ցանկալի է աջ ձեռքը) և ծալել բութ մատը ։
Քաղաքականություն
Ռաբիա նշանը Եգիպտոսի և հատկապես Թուրքիայի որոշ քաղաքական և սոցիալական շրջանակներում որոշակի ազդեցություն է ունեցել։ Թուրքիայի նախագահ Էրդողանը և նրա կողմնակիցները որոշ համաժողովներում և ելույթներում օգտագործել են Ռաբիա ժեստը ։ Ստամբուլի քաղաքապետ Քադիր Թոփբաշը 2013 թվականի օգոստոսին նստացույցերի ցրումից օրեր անց Էսենլեր շրջանի Դորթյոլ հրապարակի բացման արարողության ժամանակ հայտարարել է, որ ինքը ցանկացել է այն վերանվանել «Ռաբիա հրապարակ»  ։
Քունգ ֆուի եգիպտացի չեմպիոն Մոհամեդ Յուսուֆը 2013 թվականին Ռուսաստանում տեղի ունեցող Քունգ ֆուի աշխարհի առաջնության ժամանակ ոսկե մեդալ շահելուց հետո կրել է Ռաբիա նշանով շապիկ։ Մուսուլման եղբայրների դեմ հանդես եկող լրատվամիջոցներում սա սուր քննադատությունների պատճառ է դարձել, որից հետո քունգ ֆուի ազգային ֆեդերացիան նրա նկատմամբ մեկ տարվա արգելք է սահմանել ։
2013 թվականի դեկտեմբերի 25-ին Մուսուլման եղբայրները Եգիպտոսում ճանաչվել է որպես ահաբեկչական կազմակերպություն։
Գերմանացի լրագրող Թորսթեն Ջերալդ Շնայդերսը պնդել է, որ «[Ռաբիա նշանն] արդեն դուրս է իսլամական սպեկտրից, և այն ոչ մի կապ չունի իսլամական արմատականության հետ։ Նրա իմաստն ընդլայնվել է՝ նշանակելով բողոք բռնապետության և ընդհանրապես բռնակալության դեմ» ։
Նովի Կիսելյով
Նովի Կիսելյով (Новий Киселів), գյուղ Ուկրաինայի Չեռնովցիի մարզի Կիցմանի շրջանում։
Արտաքին հղումներ
Կատեգորիա:Ուկրաինայի Չեռնովցիի մարզի Կիցմանի շրջանի բնակավայրեր Կատեգորիա:Ուկրաինայի գյուղեր Կատեգորիա:2003 թվականին հիմնադրված բնակավայրեր
Արա Նռանյան
Կենսագրություն
Արա Նռանյանը ծնվել է 1973 թվականի հոկտեմբերի 15-ին Երևանում։ 1995 թվականին ավարտել է Երևանի ժողովրդական տնտեսության ինստիտուտի ֆինանսահաշվային ֆակուլտետի «Հաշվապահական հաշվառում, վերահսկում տնտեսական գործունեության վերլուծություն» բաժինը ։ Ստացել է տնտեսագետի և տնտեսագետի թեկնածուի որակավորումը։ 1990 թվականին աշխատել է «Սանտեխնիկ» կոոպերատիվում` որպես հաշվետար, 1993-1994 թվականներին աշխատել է Հայկական հեռուստաընկերությունում` երիտասարդական-երաժշտական հաղորդաշարերի համահեղինակ և հաղորդավար, 1993-1995 թվականներին` «Արա» ՍՊԸ-ում աշխատել է գլխավոր հաշվապահ, իսկ 1997-2000 թվականներին` Հայաստանի Հանրապետության կառավարությանն առընթեր քաղաքացիական ավիացիայի գլխավոր վարչությունում` նախ որպես  տարիֆիկացիայի և վերլուծության բաժնի 1-ին կարգի մասնագետ, այնուհետև սերտիֆիկացման և լիցենզավորման բաժնի 1-ին կարգի մասնագետ, ապա թռիչքների անվտանգության տեսչության գլխավոր մասնագետ, 2000-2001 թվականներին աշխատել է Հայաստանի Հանրապետության պետական գույքի կառավարման նախարարությունում` պետական բաժնեմասի տնօրինման բաժնի պետ, իսկ 2001-2004 թվականներին` Հայաստանի Հանրապետության կառավարության առընթեր քաղաքացիական ավիացիայի գլխավոր վարչությունում` վերլուծության և ռազմավարական ծրագրերի մշակման բաժնի պետ։
Ունի Հայաստանի Հանրապետության քաղաքացիական ծառայության 2-րդ դասի խորհրդականի դասային աստիճան։ 2004 թվականից եղել է ՀՅԴ բյուրոյի տնտեսական հարցերով խորհրդականը ։ Դասախոսում է Հայաստանի պետական տնտեսագիտական համալսարանում։ Հեղինակ է մի շարք գիտական, հրապարակախոսական և վերլուծական հոդվածների։
2007 թվականի մայիսի 12-ին ընտրվել է Հայաստանի Հանրապետության Ազգային ժողովի պատգամավոր է՝ ՀՅԴ կուսակցությունից ։
Անձնական կյանք
Ամուսնացած է, ունի 2 երեխա։
Ծանոթագրություններ
Կատեգորիա:ՀՀ Ազգային ժողովի պատգամավորներ Կատեգորիա:Հայ քաղաքական գործիչներ Կատեգորիա:Հայ տնտեսագետներ Կատեգորիա:Տնտեսագիտական գիտությունների թեկնածուներ
Դրագոբետե
Դրագոբետե (Dragobete), ռումինական բանահյուսության հերոս, Բաբա Դոկիայի որդին։
Դրագոբետեին նվիրված ավանդական տոնը Ռումինիայում և Մոլդովայում նշվում է փետրվարի 24-ին և Սուրբ Վալենտինի օրվա անալոգն է։ Հնում համարվել է, որ այդ օրն սկսվում է գարունը, արթնանում է բնությունը և թռչունները զույգ են կազմում, իսկ մարդիկ պետք է մասնակցեն համընդհանուր ուրախությանը։ Ըստ առասպելաբանական ավանդության՝ Դրագոբետեն ավելի շատ նման է Էրոսին կամ Կուպիդոնին, քան կաթոլիկական սուրբ Վալենտինին։ Այդ կերպարը փոխառվել է հին դակերից, որոնց մոտ այն եղել է կենդանիների հովանավորը։ Ռումինիայում վերածվել է սիրո հովանավորի։
Փետրվարի 24-ին Ռումինիայի գյուղերում սովորաբար կազմակերպվում է մեծ տոն։ Համարվում է, որ այդ տոնին մասնակցողը հաջորդ տարի ազատ կլինի հիվանդություններից, առաջին հերթին՝ տենդից, իսկ Դրագոբետեն տանտերերին կբերի առատություն այդ տարի։ Այդ օրը ասել են․ «Դրագոբետեն համբուրում է աղջիկներին» (Dragobetele sărută fetele)։
Պատանիներն ու աղջիկներն այդ օրը հանդիպել են եկեղեցու մոտ և գնացել անտառ՝ հավաքելու գարնանային առաջին ծաղիկները։ Ռումինիայի հարավում՝ Մեխեդինցի ժուդեցում, գոյություն է ունեցել հետևյալ սովորույթը։ Աղջիկներն անտառից վերադարձել են վազելով։ Նրան պետք է հետապնդեր նրան սիրող տղան։ Եթե նա հասնում էր աղջկան, իսկ նա էլ սիրահարված էր տղային, ապա աղջիկը պետք է համբուրեր տղային բոլորի աչքի առաջ։ Այդ ժամանակ նրանք համարվում էին նշանված։ Այդպիսով տոնի ժամանակ պարզվել է, թե ինչ հարսանիքներ են լինելու եկող աշնանը։
Տարեցներն այդ օրը նույնպես զբաղմունք են ունեցել․ նրանք կենդանիներ են զոհ մատուցել, որովհետև համարվել է, թե դրա շնորհիվ կավելանա հարսանիքների թիվը։ Որպեսզի ամբողջ տարին լինեն սիրված, կանայք պետք է դիպչեին ուրիշ գյուղի բնակիչ տղամարդու։ Աղջիկները երեկոյան հավաքել են ձյան վերջին մնացորդները, որ կոչել են «փերիների ձյուն»։ Այդ ձյան ջուրն օգտագործվել է տարվա ընթացքում որպես գեղեցկության պահպանման ու սիրային հմայությունների միջոց։
Ծանոթագրություններ
Կատեգորիա:Ռումինական ավանդույթներ Կատեգորիա:Սեր
Հայերն Իսլանդիայում
Հայերն Իսլանդիայում (Armenar á Íslandi), այժմ կազմում են միայն մի քանի մարդ հիմնականում Ռեյկյավիկում։ 2018 թ․ դրությամբ Իսլանդիայում ապրում է 9 հայ ։ Դիվանագիտական հարաբերություններ հաստատվել են 1997 թվականին։
Պատմություն
Համաձայն գրավոր պատմական աղբյուրների, Իսլանդիայում առաջին հայերի մասին հիշատակումը վերաբերվում է 11-րդ դարին։ Մեծ արժեք ունեցող իսլանդական Íslendingabók, Hungrvaka, Grágás աղբյուրները և դրանցից կախված Landnámabók, Hauksbók, Skarðsárbók հաղորդագրությունները տալիս են կոնրկետ տվյալներ Իսլանդիայում հայերի մասին։
Առաջին իսլանդացի պատմաբան Արի Տորգիլսոն Իմաստունը (1067-1148 թթ.) իր Íslendingabók գրքում (թարգմանաբար. «Գիրք իսլանդացիների մասին»), որտեղ համառոտ կերպով նկարագրված է երկրի քաղաքական և եկեղեցական պատմությունը, հիշատակում է երեք հայ (ermskir) եպիսկոպոսների. Պետրոսի, Աբրահամի և Ստեփանոսի, որոնք կղզի գալով սկսել են քարոզել։
Գրականություն
ի Կատեգորիա:Իսլանդիայի ազգեր ի
(7487) Տոշիտանակա
Միջին հեռավորությունը Արեգակից կազմում է 2,689924 ա. մ., առավելագույնը մոտենում է 2,2373 ա. մ. հեռավորության վրա և հեռանում 3,1426 ա. մ. ։ Արեգակի շուրջ մեկ ամբողջական պտույտ է կատարում 1611,42 երկրային օրվա ընթացքում, իր ուղեծրով շարժվելով միջինում 0,223406 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,46° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պանֆիլովո (այլ կիրառումներ)
Պանֆիլովո, կարող է վերաբերել՝
Էլիզաբեթ Բենքս
Էլիզաբեթ Այրին Բենքս (Elizabeth Irene Banks, ), ամերիկյան դերասանուհի և ռեժիսոր, որը մեծ ճանաչում է ձեռք բերել 2000-ական թվականներին։
Վաղ տարիներ
Բենքսը ծնվել է 1974 թվականի փետրվարի 10-ին Փիթսֆիլդում (Մասաչուսեթս)։ Նա Էն և Մարկ Միտչելների չորս երեխաներից ամենամեծն է։ Նրա հայրը աշխատել է Ջեներալ էլեկտրիկ գործարանում, իսկ մայրը՝ բանկում։ Դեռ մանուկ հասակից Էլիզաբեթը մասնակցել է Nickelodeon հեռուստաալիքով ցուցադրվող Finders Keepers մանկական ժամանցային հաղորդմանը։ Դպրոցն ավարտելուց հետո ընդունվել է Փենսիլվանիայի համալսարան, որն ավարտել է գերազանցությամբ, իսկ 1998 թվականին ավարտել է American Conservatory Theater-ը։
Կարիերա
Բենքսը փոխել է իր անունը, որպեսզի իրեն չշփոթեն դերասանուհի Էլիզաբեթ Միտչելի հետ։ Նա էլիզաբեթ Քեյսի անվամբ նորամուտ է ունեցել «Դորոտիի կապիտուլյացիան» անկախ ֆիլմում։ Հայտնի է Գերի Ռոսի «Ֆավորիտ», Քրիս Տերիոյի «Բարձունքներ», Ջադ Ապատոուի «Քառասունամյա կույսը», «Սարդ-մարդը» և «Ամերիկյան թեժ ամառ» ֆիլմերում խաղացած դերերով։
2006 թվականի մայիսին Կիմ Բրինգսի դերով հայտնվել է NBC հեռուստաալիքի «Կլինիկա» կատակերգական դրամայի 5-րդ եթերաշրջանի եզրափակչում։ Նրա դեբյուտն այնքան հաջող էր, որ նրան մի քանի անգամ վերադարձրել են հեռուստասերիալ։
2008 թվականին Բենքսը Օլիվեր Սթոունի «Բուշ» ֆիլմում խաղացել է ԱՄՆ-ի առաջին տիկնոջ՝ Լորա Բուշի դերը։
2012 թվականին հեռարձակվել է «Քաղցած խաղեր» ֆիլմը, որտեղ Էլիզաբեթը խաղացել է Էֆի Տրինկետի դերը։
Ըստ AskMen-ի՝ «2015 թվականի 99 ամենացանկալի կանայք» ցուցակում զբաղեցրել է 75-րդ տեղը
2018 թվականին Մելիսա Մաքքարթիի և Մայա Ռուդոլֆի հետ միասին նկարահանվել է «Խաղալիքներ մեծերի համար» կատագերգությունում։
Անձնական կյանք
2003 թվականի հուլիսի 5-ին Բենքսը ամուսնացել է Մաքս Հանդելմանի հետ, որի հետ ընկերություն է արել դեռ քոլեջի տարիներից։ Ամուսնական կապերի ամրապնդման համար նա դարձել է հուդայական։ 2011 թվականի մարտին ծնվել է զույգի առաջնեկը՝ Ֆելիքսը ։ Զույգը տղա է ունեցել սուրոգատ մոր միջոցով։ Էլիզաբեթը տարիներ շարունակ փորձել է հղիանալ, սակայն դա և դրան հաջորդող բոլոր բուժումները ապարդյուն են եղել ։ 2012 թվականի նոյեմբերին կրկին սուրոգատ մոր օգնությամբ  ծնվել է զույգի երկրորդ որդին՝ Մագնուս Միտչելը ։
Արտաքին հղումներ
Կատեգորիա:Փետրվարի 10 ծնունդներ Կատեգորիա:1974 ծնունդներ Կատեգորիա:Անձինք այբբենական կարգով Կատեգորիա:Ամերիկացի կինոդերասանուհիներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի ռեժիսորներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ
Նովի Կալչիր
Նովի Կալչիր (Новый Кальчир, Яңы Кәлсер), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աուրգազինսկի շրջանի բնակավայրեր
Ակքիլիսե (գետակ)
Ծանոթագրություններ
Կատեգորիա:Թուրքիայի գետեր Կատեգորիա:Կարսի մարզ Կատեգորիա:Բարդուսչայ գետի վտակներ
Ադա Լավլեյս
Օգուստա Ադա Քինգ (ծնյալ՝ Բայրոն), կոմսուհի Լավլեյս (Augusta Ada King Byron, Countess of Lovelace, ), անգլիացի կին մաթեմատիկոս։
Կենսագրություն
Հայտնի է որպես Չարլզ Բեբիջի մշակած հաշվիչ մեքենայի նկարագրության ստեղծող։
Ադան անգլիացի բանաստեղծ Ջորջ Բայրոնի աղջիկն էր։ Ադայի մայրը նույնպես տարված էր մաթեմատիկայով։ Նա դստեր համար հրավիրեց իր նախկին ուսուցչին՝ շոտլանդիայի մաթեմատիկոս Օգաստես դե Մորգանին։
1833 թ. Ադան ծանոթացավ Չարլզ Բեբիջի հետ։ Բեբիջն արդեն ավարտել էր հաշվիչ մեքենայի մշակումը և անցել կառուցման աշխատանքներին։
1835 թ. միսս Բայրոնն ամուսնացավ Վիլյամ Քինգի հետ, վերջինս շուտով ստացավ լորդ Լավլեյս տիտղոսը։ Նրանք դարձան 3 զավակների ծնողներ։ Սակայն ընտանիքը չխանգարեց Ադային զբաղվել իր նախասիրություններով։ Ադան գրեց Չարլզ Բեբիջի անալիտիկ մեքենայի նկարագրությունը՝ իր մեկնաբանություններով։ Հենց այդ մեկնաբանությունները թույլ տվեցին սերունդներին Ադա Բայրոնին անվանել աշխարհի առաջին ծրագրավորողը։ Նկարագրություններում կիրառվում էին այնպիսի տերմիններ, ինչպիսիք են «ենթածրագիր», «ենթածրագրերի գրադարան», «ինդեքսային ռեգիստոր», որոնք սկսեցին օգտագործվել միայն 1950-ական թվականներին։ Ադա Լավլեյսը առաջին անգամ կիրառության մեջ է մտցրել «ցիկլ» և «աշխատանքային բջիջ» տերմինները։
Ադա Լավլեյսը մահացել է 1852 թ. նոյեմբերի 27-ին և հուղարկավորված է Բայրոնների ընտանեկան գերեզմանատանը։
1975 թ. ԱՄՆ-ի Պաշտպանության նախարարությունը ընդունեց որոշում նոր ունիվերսալ ծրագրավորման լեզվի մշակման վերաբերյալ, որը կոչվեց Ada։
Ծանոթագրություններ
Կատեգորիա:Անգլիացի մաթեմատիկոսներ Կատեգորիա:Կին մաթեմատիկոսներ Կատեգորիա:Ջորջ Բայրոն Կատեգորիա:Քաղցկեղից մահացածներ Կատեգորիա:Մաթեմատիկոսներ այբբենական կարգով Կատեգորիա:Անգլիացի բանաստեղծուհիներ Կատեգորիա:Անգլիացի գիտնականներ Կատեգորիա:Անգլիացի գյուտարարներ Կատեգորիա:Անգլիացի թարգմանիչներ Կատեգորիա:Անգլիացի ճարտարագետներ Կատեգորիա:Անգլիացի գրողներ Կատեգորիա:Բրիտանացի կին մաթեմատիկոսներ
Կարֆիգուելայի կասկադ
Կարիֆիգուելայի կամ Բանֆորի կասկադներ (Cascades de Karfiguéla), ջրվեժների համակարգ է Բուրկինա Ֆասոյում ։
Կարֆիգուելայի կասկադները տեղակայված են Կոմոե գետի վրա, որը թափվում է Բանֆոր լեռնաշղթայի նստվածքային ապարներից դեպի հարթավայր ։ Այս ջրվեժները տեղակայված են Բուրկինա շրջանում։ Այս կասկադները գտնվում են Բանֆոր քաղաքից 12 կիլոմետր դեպի արևմուտք։ Ջրվեժը շրջապատված է շաքարեղեգի, մանգոյի և բամբակի դաշտերով։ Դրա շրջակայքում եզակի բնական միջավայրը պաշտպանելու համար ստեղծվել է Կարֆիգուելայի ջրվեժների արգելոցը (անվանումը ստացել է մոտակա գյուղի անունից)։
Կասկադները Բուրկինա Ֆասոյի ամենակարևոր և ամենաշատ այցելվող տուրիստական ​​վայրերից են։
Ծանոթագրություններ
Կատեգորիա:Ջրվեժներ այբբենական կարգով Կատեգորիա:Բուրկինա Ֆասոյի ջրվեժներ
Գոմես (այլ կիրառումներ)
Գոմես (Gomez, բրազ. պորտուգալերեն` Gomes)` իսպանական և բրազիլական տարածված ազգանուն է։ Ծագում է գոթական Գոմե անձնանունից։ Gomes ազգանունի պորտուգալական տարբերակը հնչում է որպես Գոմիշ կամ Գոմեշ։
Գոմես ազգանունը կրում են.
Գոմես անվանումը կրում են.
Մայքլ Օեր
Մայքլ Ջերոմ Օեր (Michael Jerome Oher, ), ամերիկյան ֆուտբոլի ամերիկացի նախկին մարզիկ։ Ութ մրցաշրջան հանդես է եկել Ֆուտբոլի ազգային լիգայում (NFL)՝ որպես հարձակվողական թեքլ։ Համալսարանային առաջնությունում ներկայացրել է Միսիսիպիի համալսարանը, որի ֆուտբոլային թիմում անցկացրած տարիներին ընդգրկվել է մի շարք խորհրդանշական հավաքականներում և արժանացել բազմաթիվ մրցանակների։ Ընտրվել է NFL-ի 2009 թվականի դրաֆթի առաջին ռաունդում՝ «Բալթիմոր Ռեյվնս» ակումբի կողմից։
Վաղ կյանքը
2003 թվականի մրցաշրջանից հետո Մայքլն ընդգրկվում է մի շարք խորհրդանշական հավաքականներում։ Օերին հաջողվում է նաև ընդգրկվել Scout.com կայքի լավագույն 5 նորեկ լայնմենների (դիրք ամերիկյան ֆուտբոլում) ցանկում։ Ողջ ժամանակահատվածում Մաքլն ապրում էր տարբեր ընտանիքներում։ 2004 թվականին Լիեյն և Շոն Տուերը Օերին առաջարկեցին ապրել իրենց հետ։ Մայքլի դպրոցական միջին գնահատականը բարձրացնելու համար նոր խնամակալները վարձում են տնային ուսուցչի, ով աշխատում էր նրա հետ շաբաթական 20 ժամ։ Դպրոցում Օերը զբաղվել է նաև բասկետբոլով։
Հղումներ
Կատեգորիա:1986 ծնունդներ Կատեգորիա:Մայիսի 28 ծնունդներ Կատեգորիա:Ամերիկացի ամերիկյան ֆուտբոլիստներ Կատեգորիա:Միսիսիպիի համալսարանի շրջանավարտներ
Դանիլ Կրուգովոյ
Դանիլ Կրուգովոյ (Данил Круговой; ), ռուս ֆուտբոլիստ, Պետերբուրգի «Զենիթի» պաշտպան։ 2020 թվականի Ռուսաստանի սուպերգավաթի դափնեկիր։
Խղաղային կարիերա
2019 թվականի օգոստոսի 21-ին կնքել է հնգամյա պայմանագիր «Զենիթի» հետ, բայց 2019/2020 մրցաշրջանը վարձավճարով կանցկացնի «Ուֆայում» ։
Հավաքական
2015-2016 թվականներին խաղացել է 22 հանդիպում, մեկ գոլ է խփել Ռուսաստանի պատանեկան հավաքականներում, որը գլխավորում էր Միխայիլ Գալակտիոնովի։ Բուլղարիայում անցկավող 2015 թվականի Եվրոպայի առաջնությունում, որտեղ հավաքականը հասել է կիսաեզրափակիչ, Շոտլանդիայի դեմ խաղում փոխարինման է դուրս եկել վերջին րոպեին։ Բոլոր չորս հանդիպումներն անցկացրել Է Չիլիում կայացած աշխարհի 2015 թվականի առաջնությունում, որտեղ հավաքականը պարտվել է 1/8 եզրափակիչում։
Անձնական կյանք
2019 թվականին Sports.ru-ին տված հարցազրույցում պատմել է, որ 2013 թվականին իր հորը՝ նախկին հատուկ ջոկատայինին, տարել և սպանել են Սանկտ Պետերբուրգի Գորելովո գյուղում։ Մարդասպաններին դեռ չեն գտել։ Նույն հարցազրույցում նաև պատմել է, որ ինքը ամուսնացած չէ ։
Ծանոթագրություններ
Կատեգորիա:Ռուս ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ուֆայի ֆուտբոլիստներ Կատեգորիա:Զենիթի ֆուտբոլիստներ
Դ (այլ կիրառումներ)
Դ, կարող է վերաբերել՝
Կուշչիլու
Կուշչիլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Պատմություն
Հետագայում Կուշչի անվանումով գյուղն ընդգրկվել է Ադրբեջանական ՍՍՀ-ի Լաչինի շրջանում։ Արցախյան առաջին պատերազմի ժամանակ տարածքն անցել է Արցախի Քաշաթաղի շրջան։ 2020 թվականի Արցախյան երկրորդ պատերազմի արդյունքում տարածքը Լաչինի ողջ շրջանի հետ անցել է Ադրբեջանի հսկողության տակ ։
Բնակչություն
1907 թվականին գյուղն ունեցել է 400, իսկ 1908-ին՝ 514 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Պաշինո (այլ կիրառումներ)
Պաշինո, կարող է վերաբերել՝
Կույր երաժիշտը
«Կույր երաժիշտը» («Слепой музыкант»), 1960 թվականի խորհրդային գեղարվեստական ֆիլմ, որը նկարահանել են ռեժիսորներ Տատյանա Լոկաշևիչն ու Գլեբ Կոմարովսկին «Մոսֆիլմ» կինոստուդիայում  ։ Վլադիմիր Կորոլենկոյի համանուն վիպակի էկրանավորումն է։
Սյուժե
Պոպելսկիների հարուստ ազնվական ընտանիքի միակ որդին՝ Պետրիկը, ի ծնե կույր է։ Նրա մայրը՝ Աննա Միխայլովնան, անսահման սիրելով և խղճալով տղային, դաստիարակում է նրան որպես հազվագյուտ փխրուն ծաղիկ։ Եվ միայն հորեղբայրը՝ Մաքսիմը, որը պատանեկության տարիներին կռվել է Գարիբալդիի դրոշի ներքո, փորձում է տղային սովորեցնել ինքնուրույնության։ Տղան սկսում է զգալ աշխարհը, և մի օր նրա մատները գտնում են դաշնամուրի ստեղները։ Բայց դեռ չիմանալով իր տաղանդի գինը, նա գնում է թափառաշրջիկների մոտ՝ «որոնել ճշմարտությունը»։ Եվ հիմա միայն սերը կարող է հաշտեցնել նրան տեսունակների աշխարհի հետ։
Վարկանիշ
«Կույր երաժիշտը» ֆիլմը խորհրդային կինովարձույթի ընդհանուր վարկանիշում զբաղեցնում է 814-րդ տեղը՝ 21,9 մլն հանդիսատեսով ։
Արտաքին հղումներ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1960 ֆիլմեր Կատեգորիա:Խորհրդային դրամա ֆիլմեր Կատեգորիա:Ռուսերեն ֆիլմեր Կատեգորիա:Բնօրինակում անաղբյուր հոդվածներ
Անանուն դայկա (Գնդեվազ)
«Անանուն» դայկա, երկրաբանական բնության հուշարձան Հայաստանում, որը դայկա է։ Բնության հուշարձանը գտնվում է Վայոց ձորի մարզում, Գնդեվազ գյուղից 1-1.5 կմ հյուսիս-արևելք, Արփա գետի կիրճում, Վայք-Ջերմուկ հին ճանապարհին։ Այն գրանցված է Հայաստանի Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Բնության հուշարձաններ Վայոց ձորի մարզում
Իվան Օկունևի կիսանդրի (Նիժնի Տագիլ)
Իվան Օկունևի կիսանդրի (Бюст Ивана Окунева), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում, որը նվիրված է «Ուրալվագոնզավոդ» գործարանի երկարամյա տնօրեն, Սոցիալիստական աշխատանքի հերոս Իվան Վասիլևիչ Օկունևին։ Տեղադրված է «Ուրալվագոնզավոդ» գործարանի մշակույթի պալատի մոտ գտնվող Օկունևի անվան մշակույթի զբոսայգում, քաղաքի Ձերժինսկի շրջանում, «Ուրալվագոնզավոդի» Վագոնկա ավանում։ Սա Օկունևի բրոնզե կիսանդրին է գրանիտե պատվանդանի վրա։
Պատմություն
Իվան Վասիլևիչ Օկունևը «Ուրալվագոնզավոդ» գործարանի տնօրենն է եղել մոտ քսան տարի` 1949-1968 թվականներին։ Ձեռնարկության 75-ամյակի առթիվ որոշվել է կառուցել նրա հուշարձանը։ Հուշարձանի հեղինակն է նիժնիտագիլցի հայտնի քանդակագործ Իվան Յակովլևիչ Բոգոլյուբովը (1934-2014 թվականներ)։ 1998 թվականին նա ստեղծել է արձանը ձուլելու համար նախատեսված գիպսե մոդելը, որը շատ նման էր Օկունևի պատկերին և արժանացել էր նրա դստեր` Օլգայի Իստոմինայի հավանությանը։ 160 սանտիմետր բարձրությամբ հուշարձանը ձուլվել է բրոնզից «Տագիլսկոյե լիտյո» ձեռնարկությունում և տեղադրվել է գրանիտե պատվանդանին` դեմքով դեպի «Ուրալվագոնզավոդ» գործարանը։ Օկունևի կրծքին պատկերված է Սոցիալիստական աշխատանքի հերոսին շնորհված «Սուրճ ու մանգաղ» ոսկե աստղը։ Գրանիտե պատվանդանին արված է «Օկունև Ի. Վ.» մակագրությունը։
Աղբյուրներ
Կատեգորիա:Հուշարձաններ այբբենական կարգով Կատեգորիա:Նիժնի Տագիլի հուշարձաններ Կատեգորիա:2011 հիմնադրումներ Ռուսաստանում
Արամ Քաթանյան
Արամ Գրիգորի Քաթանյան, հայ խորհրդային դիրիժոր։ ՀԽՍՀ ժողովրդական արտիստ (1976)։
Կոստանդին Քաթանյանի հայրը։
Կենսագրություն
1951 թվականին ավարտել է Երևանի կոնսերվատորիան (Կոստանտին Սարաջևի դասարանը)։ Նույն թվականից՝ Սվերդլովսկի ռադիոյի սիմֆոնիկ նվագախմբի դիրիժոր։ 1958 թվականից՝ Երևանի Ալեքսանդր Սպենդիարյանի անվան օպերայի և բալետի թատրոնի դիրիժոր, 1964-1970 թվականներին և 1974-1982 թվականներին՝ գլխավոր դիրիժոր։ 1970-1973 թվականներին՝ Հայաստանի պետական սիմֆոնիկ նվագախմբի գլխավոր դիրիժոր և գեղարվեստական ղեկավար։
Քաթանյանի ղեկավարությամբ Երևանում (առաջին անգամ ԽՍՀՄ-ում) իրականացվել են Ի. Ստրավինսկու «էդիպ արքա» օպերա-օրատորիայի (1963), Լ. Բեռնստայնի «Վեստսայդյան պատմություն» երաժշտական դրամայի (1963), Զ. Կ. Մենոտտիի «Հյուպատոսը» (1966), Վ. Բելլինիի «Նորմա» (1975) օպերաների, ինչպես նաև ժամանակակից հայ կոմպոզիտորների մի շարք օպերաների և բալետների, այդ թվում՝ Ա. Խաչատրյանի «Սպարտակ» (1961), էդգար Հովհաննիսյանի «Հավերժական կուռք» (1966), Գրիգոր Եղիազարյանի «Անուրջների լիճը» (1968), Ալեքսանդր Հարությունյանի «Սայաթ-Նովա» (1969) բեմադրությունը։
Արտաքին հղումներ
Կատեգորիա:Հայ դիրիժորներ
Պաշկովո (այլ կիրառումներ)
Պաշկովո, կարող է վերաբերել՝
Նովոե (գյուղ, Վոզնեսենսկի շրջան)
Նովոե (Нове), գյուղ Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1954 թվականին։
2001 թվականի տվյալներով Նովոե գյուղում բնակվում էր 184 մարդ։ Բնակավայրը զբաղեցնում է 0,259 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վոզնեսենսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1954 թվականին հիմնադրված բնակավայրեր
Բրաչ
Աշխարհագրություն
Կղզու տարածքը կազմում է 394,57 կմ²։ Երկարությունը կազմում է 40 կմ, իսկ լայնությունը՝ 12 կմ։ Ափագծի երկարությունը կազմում է 175,1 կմ ։ Բրաաչ կղզին իր մեծությամբ երրորդն է Խորվաթական Ադրիատիկայում՝ Կրկից և Կորչուլայից հետո։ Բրաչում է գտնվում խորվաթական կղզիների ամենաբարձր կետը՝ Վիդովա լեռը, որի բարձրությունը կազմում է 780 մետր։
2001 թվականի տվյալներով՝ կղզու բնակչությունը կազմում է 14 031 մարդ։ Ամենամեծ քաղաքը Սուպետերն է, որի բնակչությունը կազմում է 3889 մարդ։ Կղզու տարածքում են գտնվում նաև Պուչիշչե, Բոլ, Սուտիվան, Սումարտին, Սելցա բնակավայրերը։ Սուպետարի դիմաց՝ մայրցամաքում է գտնվում Սպլիտ քաղաքը։
Բրաչը հարևան կղզիներից անջատված է մի շարք նեղուցներով՝ Խվարյան նեղուցը, Սպլիտի նեղուցը, Բրաչի ջրանցքը և այլն։ Մայրցամաքային ափից կղզի կարելի է հասնել զբոսանավերով։
Արտաքին հղումներ
Կատեգորիա:Խորվաթիայի կղզիներ Կատեգորիա:Սպլիտսկո Դալմատինսկա Կատեգորիա:Ադրիատիկ ծովի կղզիներ
Պավլիկովո (այլ կիրառումներ)
Պավլիկովո, կարող է վերաբերել՝
Տուտուտ
Տուտուտ, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Innuendo
Innuendo, Քուին խմբի 14-րդ ստուդիական ալբոմը, որ ձայնագրվել է 1989 թվականի մարտից մինչև 1990 թվականի նոյեմբերն ընկած ժամանակահատվածում Metropolis և Mountain ստուդիաներում, որոնք գտնվում են Լոնդոնում և Montreux-ում։ Դա եղել է վերջին ալբոմը, որի վրա աշխատել է Ֆրեդի Մերկուրիին, և չնայած իր առողջությունը գնալով վատանում է, ալբոմը պարունակում է նրա առավել հզոր և հուզական վոկալային կատարումները։
Տուտուտ
Ծանոթագրություններ
Կատեգորիա:Արևելյան Հայաստանի գյուղեր
Innuendo
Այն գրավել է 1-ին հորիզոնականը Մեծ Բրիտանիայի ալբոմների աղյուսակում երկու շաբաթ անընդմեջ, ինչպես նաև Նիդերլանդներում՝ չորս շաբաթ, Շվեյցարիայում՝ ութ շաբաթ և Իտալիայում՝ երեք շաբաթ։ Ալբոմը Միացյալ Նահանգներում թողարկվել է Մեծ Բրիտանիայում թողարկվելուց մի օր հետո։ "Innuendo"-ն ճանաչվել է բոլոր ժամանակների 94-րդ լավագույն ալբոմը ըստ BBC-ի 2006 թվականի ազգային հարցման։ Վաճառվել է ալբոմի մոտ 11 միլիոն օրինակ։
Ալբոմի կազմը նախագծվել է Queen-ի և Richard Gray-ի կողմից։ Ալբոմի բուկլետներն ու առանձին կազմերը նախագծվել է Grandville-ի կողմից, ինչպես նաև օգտագործվել են նրա նկարազարդումները։
Հելսթոն Սեյջ
Հելսթոն Ջին Սեյջ (Halston Jean Sage, ), կինոյի և հեռուստատեսության ամերիկացի դերասանուհի և մոդել   ։
Կենսագրություն
Հելսթոն Ջին Սեյջը ծնվել է 1993 թվականի մայիսի 10-ին Լոս Անջելեսում՝ Թեմ և Լեննի Շրեյջեյների ընտանիքում։ Ունի կրտսեր եղբայր՝ Մաքսը, և քույր՝ Քեյթը (ծնված համապատասխանաբար 1995 և 1999 թվականներին)։ Ֆիլմի նկարահանումների համար դերասանուհին վերցրել է Հելսթոն Սեյջ կեղծանունը։
Հեռուստատեսությունում նրա առաջնելույթը դարձրել է «Վիքտարիուս» սերիալը, որից հետո հայտնվել է «Առաջին անգամ» ֆիլմում։ 2012 թվականին «Nickelodeon» հեռուստաալիքի «How to Rock» շոուում ստացել է գլխավոր դեր ։ Ավելի ուշ «Հարևանները», «Թղթե քաղաքներ» ֆիլմերում  , ինչպես նաև «Ճգնաժամ» և «Օռվիլ» սերիալներում խաղացած դերերով դարձել է առավել հայտնի։
Անձնական կյանք
2010 թվականի ապրիլից մինչև 2013 թվականի ապրիլը հանդիպել է ամերիկացի դերասան և երգիչ Ջեյմս Մասլոուի հետ ։ 2014 թվականի ապրիլից հանդիպում է Զաք Էֆրոնի հետ   ։
Խիդիսկղուրի (Կասպի շրջան)
Խիդիսկղուրի (ხიდისყური), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 550 մետր բարձրության վրա։ Շրջկենտրոն Կասպից հեռու է 27 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 652 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
PHP
PHP-ն (PHP: Hypertext Preprocessor, «PHP՝ Հիպերտեքստային Պրեպրոցեսսոր») ընդհանուր նշանակության սկրիպտային ծրագրավորման լեզու է, որն ինտենսիվորեն օգտագործվում է վեբ ծրագրավորման մեջ։ Ներկայումս այն աջակցվում է հոսթինգ տրամադրող ընկերությունների ճնշող մեծամասնության կողմից և հանդիսանում է առաջատար ծրագրավորման լեզուներից մեկը, որոնք կիրառվում են դինամիկ վեբ-կայքերի ստեղծման համար ։
Կիրառման ոլորտներ
Լեզվի պարզության, կատարման արագության, հարուստ ֆունկցիոնալության, բազմահարթակ լինելու և PHP արտոնագրով ընթացիկ կոդերի տարածման շնորհիվ, այսօր վեբ-ծրագրավորման ոլորտում PHP-ն աշխարհի ամենահայտնի սկրիպտային ծրագրավորման լեզուներից մեկն է (JSP-ի, Perl-ի և ASP.NET-ում օգտագործվող լեզուների հետ միասին)։
Վեբ-կայքերի կառուցման ոլորտում ճանաչված լինելը պայմանավորված է վեբ-հավելվածների ստեղծման համար նախատեսված բազմաթիվ ներկառուցված միջոցների առկայությամբ։ Դրանցից հիմնականներն են՝
Ներկայումս հարյուր հազարավոր ծրագրավորողներ օգտվում են PHP-ից։ TIOBE կորպորացիայի՝ որոնողական համակարգերի տվյալների վրա հիմնված վարկանշային աղյուսակի համաձայն, 2013 թվականի հունիսի դրությամբ, ծրագրավորման լեզուների շարքում PHP-ն զբաղեցնում է 5-րդ հորիզոնականում ։ PHP օգտագործում են նաև բազմաթիվ հանրահայտ ընկերություններ, ինչպիսիք են Ֆեյսբուքը, ՎԿ-ն և Վիքիպեդիան։
Պատմություն
1994 թ. Դանիացի ծրագրավորող Ռասմուս Լերդորֆը ստեղծեց Perl/CGI սկրիպտերի ընտրանի, որը պետք է հաշվեր և արտարծեր իր համացանցում տեղադրված ռեզյումեի այցելուների քանակը՝ մշակելով HTML-փաստաթղթերի նմուշները։ Լերդորֆը այդ ընտրանին անվանեց Personal Home Page (Անձնական Տնային Էջ)։ Շուտով Perl-ի ինտերպրետատորի ունակություններն ու արագությունը սկսեց չբավարարել, և Լերդորֆը C ծրագրավորման լեզվի օգնությամբ մշակեց նոր նմուշների ինտերպրետատոր՝ PHP/FI (Personal Home Page / Forms Interpreter - «Անձնական Տնային Էջ / Ֆորմաների ինտերպրետատոր») անվանումով։
1997-ին, երկարատև բետա-փորձարկումներից հետո վերջապես թողարկվեց C-ով գրված մշակչի երկրորդ տարբերակը՝ PHP/FI 2.0-ն։ Այն օգտագործում էին ամբողջ աշխարհի բոլոր դոմենների շուրջ 1%-ը։
PHP 3.0 տարբերակը ենթարկվեց նշանակալի վերամշակման, որն սահմանեց ծրագրավորման լեզվի ժամանակակից տեսքն ու ոճը։ 1997 թվականին երկու իսրայելացի ծրագրավորողներ՝ Էնդի Գութմանսը և Զեև Սուրավսկին, ինտերպրետատորի ամբողջ կոդն գրեցին նորից։ PHP 3.0-ն պաշտոնապես թողարկվեց 1998-ի հունիսին։
PHP 3.0-ի ուժեղ կողմերից մեկն այն էր, որ հնարավոր էր միջուկն ընդլայնել լրացուցիչ մոդուլների հաշվին։ Դրա հետևանքով ընդլայնումների գրառման մեջերեսը իրենց սեփական մոդուլները գրող բազմաթիվ ծրագրավորողների ուշադրությունը հրավիրեց PHP-ի կողմը, ինչը PHP-ին հնարավորություն տվեց աշխատել բազմաթիվ տվյալների բազաների, կանխագրերի (Protocol-ների) հետ, ապահովել բազմաթիվ API-ներ։ Ծրագրավորողների մեծ թիվը բերեց լեզվի արագ զարգացման։ Այս տարբերակից սկսած հապավումը կարդացվում է իբրև «PHP: Hypertext Preprocessor»։
1998 թ. ձմռանը, PHP 3.0-ի թողարկումից անմիջապես հետո, Էնդի Գութմանսն ու Զեև Սուրավսկին սկսում են PHP-ի միջուկի վերամշակումը։ Անհրաժեշտ էր մեծացնել բարդ հավելումների կատարողականությունը։ Նոր շարժիչը, որն անվանվեց Zend Engine, կարողացավ հաղթահարել իրեն առաջադրված խնդիրները և առաջին անգամ ներկայացվեց 1999-ին։ PHP 4.0-ն, որն հիմնված էր այդ շարժիչի վրա, իր հետ բերեց լրացուցիչ ֆունկցիաների մի ամբողջ հավաքածու և պաշտոնապես թողարկվեց 2000 թվականի մայիսին։ Որպես կատարողականության մեծացմանը լրացում, PHP 4.0-ն ուներ նաև այլ նորամուծություններ, որոնցից էին սեսսիաները, արտարծման բուֆերացումը, օգտագործողի կողմից ներմուծած ինֆորմացիայի առավել անվտանգ մշակման գործիքներ և մի քանի նոր լեզվային կառույցներ։
PHP-ի հինգերորդ տարբերակը մշակողների կողմից թողարկվեց 2004 թ. հունիսի 13-ին։ Փոփոխությունները ներառում էին Zend-ի միջուկի թարմացումը (Zend Engine 2), որն էապես մեծացրեց ինտերպրետատորի արդյունավետությունը։ Ներառվեց XML նշագրման լեզվի աջակցությունը։ Ամբողջությամբ վերամշակված էին OOP-ի բոլոր ֆունկցիաները, որոնք այժմ որոշ դեպքերում նման էին Java-ի կողմից օգտագործվող մոդելին։ Մտցված էր Descructor-ը, բաց, փակ ու պաշտպանված մեթոդներն ու հատկությունները, օբյեկտենի մեջերեսն ու կլոնավորումը։ Արդեն ավելի նոր տարբերակնում ավելացվել են նաև անվանատարածքները և մի ամբողջ շարք կարևոր փոփոխություններ, որոնք քանակապես և որակապես տարբերվում էին PHP 5.0-ում տեղ գտած փոփոխություններից։
PHP-ի վեցերորդ տարբերակի մշակումը սկսվել է 2006-ի հոկտեմբերից, սակայն 2010-ի մարտին PHP6-ի մշակումը համարվեց անհեռանկարային և դադարեցվեց։ Այժմ մշակման հիմնական ուղղություն է համարվում PHP 5.4-ի մշակումը։
Շարահյուսություն
PHP-ի շարահյուսությունը նման է C լեզվի շարահյութությանը։ Որոշ տարրեր, ինչպիսիք են ասոցիացվող զանգվածները և <tt>foreach</tt> ցիկլը, վերցված են Perl-ից։
Ծրագրում փոփոխականներ օգտագործելուց առաջ դրանք նախապես հայտարարելու կարիք չկա։ Ցանկացած ծրագիր կարող է սկսվել PHP-ի օպերատորից։
PHP-ով գրված Hello, world! ծրագիրն ունի հետևյալ տեսքը՝
PHP-ն կատարում է միայն այն կոդը, որը -ի սահմաններում է։ Այն ամենը, ինչն այդ սահմաններից դուրս է գտնվում, արտարծվում է առանց փոփոխության։ Հիմնականում դա օգտագործվում է HTML փաստաթղթում PHP կոդի տեղադրման համար։ Օրինակ՝